Umbes 1,5 miljonit aastat tagasi vahetas osavinimese välja sirgeinimene (Homo erectus).  Ta erines  osavinimesest selle poolest, et tema rüht oli muutunud paremaks - sirgeinimese keha polnud enam ettepoole kaldus, vaid sirge nagu tänapäevainimeselgi. Sellest ta oma nimegi on saanud. Sirgeinimene oli 140-160 cm pikk. Näo sarnasus ahvi omaga hakkas kaduma. Ahvile ja osavinimesele omane madal ja längus laup muutus kõrgemaks, laia ja madalat nägu iseloomustasid tugevasti esileulatuvad kulmuluud. Kolju lõuaosa oli etteulatuv ning suurte purihammastega.